

ที่ มท ๐๘21.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 1020

#  กุมภาพันธ์ 2568

เรื่อง แนวทางการขับเคลื่อนการจัดทำแผนปฏิบัติการจัดการขยะมูลฝอยชุมชน ระดับองค์กรปกครองส่วนท้องถิ่น

# เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0820.2/ว 288 ลงวันที่ 10 มกราคม 2568

สิ่งที่ส่งมาด้วย แนวทางการขับเคลื่อนการจัดทำแผนปฏิบัติการฯ จำนวน 1 ฉบับ

ตามที่ ได้แจ้งให้จังหวัดดำเนินการขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 โดยจัดทำเป็นแผนปฏิบัติการฯ ระดับจังหวัดและอาจปรับปรุง/เพิ่มเติมตัวชี้วัดให้สอดคล้องกับการดำเนินงานในพื้นที่ เสนอให้คณะกรรมการจัดการสิ่งปฏิกูลและมูลฝอยจังหวัดให้ความเห็นชอบ และให้ดำเนินการแจ้งแผนปฏิบัติการฯ ระดับจังหวัด ให้อำเภอและองค์กรปกครองส่วนท้องถิ่นจัดทำแผนปฏิบัติการฯ ระดับอำเภอและองค์กรปกครองส่วนท้องถิ่น เพื่อขับเคลื่อนการดำเนินงานให้บรรลุผลตามแผนปฏิบัติการฯ ระดับจังหวัด โดยตัวชี้วัดด้านกลไกส่งเสริมการบริหารจัดการ ได้กำหนดการวัดผลการดำเนินงานองค์กรปกครองส่วนท้องถิ่นมีการจัดทำแผนปฏิบัติการจัดการขยะมูลฝอยชุมชน ระดับองค์กรปกครองส่วนท้องถิ่น เพื่อให้การขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” เป็นไปอย่างมีประสิทธิภาพ มีผู้รับผิดชอบในการดำเนินการและร่วมคิดร่วมทำในรูปแบบของคณะกรรมการ ในการขับเคลื่อนการบริหารจัดการขยะมูลฝอยชุมชนให้เกิดเป็นรูปธรรม ซึ่งกำหนดค่าเป้าหมายร้อยละ 100 นั้น

ในการนี้ กรมส่งเสริมการปกครองท้องถิ่นได้จัดทำแนวทางการขับเคลื่อนตัวชี้วัดดังกล่าว
โดยได้กำหนดกรอบระยะเวลาในการดำเนินงาน เพื่อให้สอดคล้องต่อการขับเคลื่อนแผนปฏิบัติการจัดการ
ขยะมูลฝอยชุมชน “จังหวัดสะอาด” ประจำปี พ.ศ. 2568 จึงขอให้จังหวัดแจ้งองค์กรปกครองส่วนท้องถิ่นพิจารณาดำเนินการตามแนวทางดังกล่าวต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

 อธิบดีกรมส่งเสริมการปกครองท้องถิ่น

ร.อสถ. ..........................................

ผอ.กสส. ........................................

ผอ.กง.สอ. ....................................

หน.ง.สว. ....................................

จนท. …………..……………………...……

กองสาธารณสุขและสิ่งแวดล้อมท้องถิ่น

กลุ่มงานสิ่งแวดล้อมและการเปลี่ยนแปลงสภาพภูมิอากาศ

โทร. ๐ ๒๒41 9000 ต่อ 2112

ไปรษณีย์อิเล็กทรอนิกส์ Saraban@dla.go.th

ผู้ประสานงาน นายภูมิ ปฏิสันถาวร โทร. 09 1404 2211

**แนวทางการขับเคลื่อนตัวชี้วัดตามแผนปฏิบัติการจัดการขยะมูลฝอยชุมชน “จังหวัดสะอาด”**

**ประจำปี พ.ศ. 2568**

ตัวชี้วัด ด้านกลไกส่งเสริมการบริหารจัดการ

องค์กรปกครองส่วนท้องถิ่นมีการจัดทำแผนปฏิบัติการจัดการขยะมูลฝอยชุมชน ระดับองค์กรปกครองส่วนท้องถิ่น

|  |  |  |
| --- | --- | --- |
| **ที่** | **การดำเนินงาน** | **ระยะเวลา** |
| 1 | จังหวัดนำแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 มาปรับเป็นแผนปฏิบัติการฯ ของจังหวัด เสนอให้คณะกรรมการจัดการสิ่งปฏิกูลและมูลฝอยจังหวัดให้ความเห็นชอบ  | ภายในวันที่28 กุมภาพันธ์ พ.ศ. 2568 |
| 2 | จังหวัดแจ้งแผนปฏิบัติการฯ ระดับจังหวัด ให้อำเภอและองค์กรปกครองส่วนท้องถิ่นจัดทำแผนปฏิบัติการฯ ระดับอำเภอและองค์กรปกครองส่วนท้องถิ่น เพื่อขับเคลื่อนการดำเนินงาน | ภายในวันที่10 มีนาคม พ.ศ. 2568 |
| 3 | องค์กรปกครองส่วนท้องถิ่นจัดประชุมคณะกรรมการสิ่งปฏิกูลและมูลฝอยขององค์กรปกครองส่วนท้องถิ่น เพื่อระดมความคิดเห็นและจัดทำแผนปฏิบัติการฯ ระดับองค์กรปกครองส่วนท้องถิ่น โดยพิจารณาจากตัวชี้วัดของแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 ซึ่งมีสาระสำคัญในการบริหารจัดการขยะมูลฝอย ประกอบด้วย3.1 ด้านการจัดการขยะต้นทาง3.2 ด้านการจัดการขยะกลางทาง3.3 ด้านการจัดการขยะปลายทาง3.4 ด้านกลไกส่งเสริมการบริหารจัดการ | ภายในวันที่31 มีนาคม พ.ศ. 2568 |
| 4 | องค์กรปกครองส่วนท้องถิ่นประกาศใช้แผนปฏิบัติการฯ ระดับองค์กรปกครองส่วนท้องถิ่น และรายงานให้จังหวัดทราบ | ภายในวันที่7 เมษายน พ.ศ. 2568 |
| 5 | องค์กรปกครองส่วนท้องถิ่นขับเคลื่อนการดำเนินงานตามแผนปฏิบัติการฯ ระดับองค์กรปกครองส่วนท้องถิ่น | ระหว่างเดือนเมษายน - กันยายน 2568 |
| 6 | จังหวัดรวบรวมผลการดำเนินงานตามแผนปฏิบัติการฯ และรายงานผลการดำเนินงานตามช่องทางที่กรมส่งเสริมการปกครองท้องถิ่นกำหนด | ภายในสัปดาห์แรกของเดือนตุลาคม 2568 |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

กองสาธารณสุขและสิ่งแวดล้อมท้องถิ่น

กลุ่มงานสิ่งแวดล้อมและการเปลี่ยนแปลงสภาพภูมิอากาศ

กรมส่งเสริมการปกครองท้องถิ่น